CoolManMusic

**CoolManMusic**，係香港早期嘅一個歌詞庫網站，由1999年開始提供試聽功能，仲有一排提供過歌曲下載，跟著仲開設埋網上論壇，經過一段時間發展，形成咗一個以音樂討論為主嘅網絡社群。

當期時個網頁由於唔少網民瀏覽，因而好早就開設咗網站嘅香港伺服器同海外伺服器，後者主要係服務返喺香港以外嘅使用者，聽渠地可以更快瀏覽網站。

## 歌詞庫
網頁運行時提供嘅歌詞庫，一大特色係提供咗當期時最新嘅電視、電台派台歌資料，唔論啲歌有冇上榜（音樂流行榜）。另外仲會有當其時最新嘅歌手出碟資訊、預告同埋電視、電台啲流行榜，仲有各種銷量榜等資訊。

## 論壇
論及論壇嘅特色，係渠有自己統計喺叱咤903節目放過嘅啲歌，再自己推測埋903專業推介走勢同叱咤樂壇流行榜頒獎典禮嘅預測結果。

據網頁資料，最高在線數量紀錄係2020年10月30號，有3,047名網民（會員及非會員共計）瀏覽過呢度。

## CM會員共和榜
論壇喺2003起設立「**CM會員共和榜**」，透過論壇會員自製音樂排行榜，整理出一張每週綜合樂迷喜好嘅香港音樂流行榜榜單。每逢第二年初，會舉行「**CM會員共和榜頒獎禮**」，係一個透過總結全年「CM會員共和榜」累積榜分而得出嘅樂壇成績表。

### 歷屆CM會員共和榜頒獎禮獎項一覽

#### CM共和男歌手三甲
CM會員共和榜全年上榜歌曲分數最高嘅三位男歌手：

* 獲CM共和男歌手金獎次數排位

#### CM共和女歌手三甲
CM會員共和榜全年上榜歌曲分數最高嘅三位女歌手：

* 獲CM共和女歌手金獎次數排位

#### CM共和組合三甲
CM會員共和榜全年上榜歌曲分數最高嘅三隊組合：

* 獲CM共和組合金獎次數排位

#### CM共和唱碟
CM會員共和榜全年上榜歌曲分數最高嘅唱碟。2011年起改制頒發三甲，直至2019年再度改制，改返頒發一張唱碟。

* 獲CM共和唱片（金獎）次數排位

#### CM共和至尊歌曲大獎
CM會員共和榜全年上榜歌曲分數最高嘅歌曲

* 獲CM共和至尊歌曲大獎次數排位
** 作曲人/填詞人/編曲人/監製單列1隻歌以上

#### 獲CM共和十大次數排位

#### CM共和我最喜愛的歌曲大獎
2013年新增設嘅獎項。每季度會舉行「CM共和我最喜愛的歌曲季選」，由論壇會員喺當季上榜歌曲入邊投選最愛，最高票數嘅5隻歌就會晉級總選。集結四個季度嘅晉級歌再搞投票，得到最高票嘅就成為獎項得主：

* 獲CM共和我最喜愛的歌曲大獎歌手次數排位
** 作曲人/填詞人/編曲人/監製單列1隻歌

#### CM共和聯頒大獎
以共和榜成員嘅頒獎禮計算，得獎最多嘅單位成為各CM共和聯頒大獎得主：

* 獲CM共和聯頒歌曲大獎次數排位

* 獲CM共和聯頒唱片大獎次數排位

* 獲CM共和聯頒歌手大獎次數排位

#### CM共和幕後大獎
CM會員共和榜全年上榜歌曲分數最高嘅作曲人、填詞人、編曲人、製作人：

* 獲CM共和幕後大獎次數排位

#### CM共和新人王三甲
CM會員共和榜全年上榜分數最高嘅樂壇新人。2004年試過改成分男、女歌手、組合頒發金獎，收尾又改返。新人需喺呢年度第一次發行專輯，先可獲候選資格。2016年改制，同一年度推出最少2隻全新作品亦合乎候選資格。*表示同一年攞埋歌手獎。

#### CM共和唱作人三甲
CM會員共和榜全年上榜分數最高嘅曲詞唱作人。2020年之後調整咗計分方法，考慮埋作曲同填詞各自參與創作嘅比重，再出結果。

* 獲CM共和唱作人金獎次數排位

## CM共和榜頒獎禮紀錄

### 得獎紀錄

* 得獎最多嘅男歌手：陳奕迅（47座）
* 得獎最多嘅女歌手：謝安琪（36座）
* 得獎最多嘅組合：RubberBand（23座）
* 獲頒發CM共和歌手金獎、CM共和至尊歌曲大獎、CM共和唱片金獎、CM共和我最喜愛的歌曲大獎、CM共和聯頒歌曲大獎、CM共和聯頒唱片大獎、CM共和聯頒歌手大獎七大獎項次數最多的歌手：陳奕迅（10+4+5+0+3+2+5=29次）

* 同年榮獲CM共和至尊歌曲大獎、CM共和我最喜愛的歌曲大獎、CM共和聯頒歌曲大獎嘅歌曲：
** 青春頌（許廷鏗，2013年）
** 山林道（謝安琪，2016年）
** 未來見（RubberBand，2018年）
** MIZU（AGA，2023年）
** 神愛世人（鄧小巧，2024年）

#### 至尊歌曲大獎紀錄

* 獲頒發至尊歌曲大獎次數最多嘅歌手：謝安琪（4.5次：2008年，囍帖街／2011年，你們的幸福／2014年，獨家村／2015年，羅生門（與麥浚龍）／2016年，山林道）

#### 共和十大紀錄

* 榮獲最多共和十大嘅男歌手：陳奕迅（17首）
* 榮獲最多共和十大嘅女歌手：謝安琪（12.5首）
* 榮獲最多共和十大嘅組合：Supper Moment（6首）
* 同年榮獲三首共和十大嘅歌手：
** 陳奕迅（2006年）：最佳損友（至尊歌）、裙下之臣（第四位）、富士山下（第五位）
** 謝安琪（2008年）：囍帖街（至尊歌）、十七度（第五位）、神奇女俠的退休生活（第六位）
** 薛凱琪（2012年）：All You Need Is Me（至尊歌）、倒刺（第二位）、9:55pm（第六位）
** 麥浚龍（2015年）：羅生門（至尊歌）、瑕疵（第四位）、念念不忘（第六位）
** 馮允謙（2020年）：地球來的人（至尊歌）、A New Day（第七位）、愛斯基摩人之吻（第八位）

* 同一唱片的三首派台或以上歌曲奪得共和十大嘅歌手：
** 薛凱琪
*** （《Filicious》；2012年：All You Need Is Me（至尊歌）、倒刺（第二位）、9:55pm（第六位））
** 謝安琪
*** （《Kontinue》；2013年：最好的時刻（第四位）；2014年：獨家村（至尊歌）；2015年：篋神（第十位））
** 楊千嬅
*** （《如果大家都擁有海》；2014年：好不容易遇見愛（第四位）、來生舞（第九位）；2015年：最好的債（第二位））
** Supper Moment
*** （《[dal segno]》；2016年：一樣不一樣（第九位）；2017年：說再見了吧（第二位）、靈感床（第七位）；2018年：橙海（第四位））

* 於2000年代、2010年代、2020年代奪得共和十大嘅歌手：
** 鄭秀文：2007年、2019年、2023年
** 謝安琪：2007年－2009年、2011年、2013年－2016年、2025年

#### 我最喜愛的歌曲大獎紀錄

* 榮獲我最喜愛的歌曲大獎次數最多嘅歌手：楊千嬅（2次，2014年、2015年）
* 同年度入圍總選歌曲數量最多的歌手：
** 謝安琪，4首
*** 2014年：家明、勢不兩立、獨家村、雞蛋與羔羊（無一獲獎）
*** 2019年：773312、我們的基因、其實寂寞、偷情的禮儀（無一獲獎）
** 陳健安，4首
*** 2019年：以青春之名、在錯誤的宇宙尋找愛、告別的藝術、重生（最終**在錯誤的宇宙尋找愛**獲獎）
** 林家謙，4首
*** 2020年：拼命無恙、一人之境、特倫斯夢遊仙境、時光倒流一句話（無一獲獎）
* 入圍總選最後五強最多嘅歌手：謝安琪（8.5首，2013年－2016年、2018年－2020年、2025年
#### 唱碟金獎紀錄

* 榮獲CM共和唱片金獎次數最多嘅男歌手：陳奕迅（5次，2003年、2005年、2006年、2009年、2010年）
* 榮獲CM共和唱片金獎次數最多嘅女歌手：
** 謝安琪（2次，2008年、2014年）
** 薛凱琪（2次，2012年、2013年）

#### 共和歌手獎紀錄

* 獲頒發CM共和男歌手獎次數最多嘅歌手：陳奕迅（11次，2003年、2005年－2013年、2018年）
* 獲頒發CM共和女歌手獎次數最多嘅歌手：容祖兒（13次，2003年－2013年、2015年、2019年）
* 獲頒發CM共和組合獎次數最多嘅組合：RubberBand（9次，2010年、2012年、2014年、2017年－2020年、2022年－2023年）

* 獲頒發CM共和男歌手金獎次數最多嘅歌手：陳奕迅（10次，2003年、2005年－2012年、2018年）
* 獲頒發CM共和女歌手金獎次數最多嘅歌手：楊千嬅（3次，2007年、2010年、2015年）、Serrini（3次，2020年－2022年）
* 獲頒發CM共和組合金獎次數最多嘅組合：RubberBand（6次，2012年、2014年、2018年－2020年、2023年）

#### 共和聯頒歌曲大獎紀錄

* 榮獲共和聯頒歌曲大獎次數最多嘅歌手：
** 陳奕迅（3次：2005年，夕陽無限好／2006年，最佳損友／2009年，七百年後）
** 謝安琪（3次：2008年，囍帖街／2011年，你們的幸福／2016年，山林道）

#### 共和聯頒唱片大獎紀錄

* 榮獲共和聯頒唱片大獎次數最多嘅歌手：謝安琪（4次：2008年，《Binary》／2014年，《Kontinue》／2018年，《the album part one》與麥浚龍／2019年，《The album and the rest of it...》與麥浚龍）

#### 共和聯頒歌手大獎紀錄

* 榮獲共和聯頒歌手大獎次數最多嘅歌手：陳奕迅（5次：2005－2007年、2009年、2010年）

#### CM共和榜上紀錄

* 2000年代最多冠軍歌曲嘅歌手：
** 男歌手：陳奕迅（10隻）
** 女歌手：容祖兒（9隻）
* 2010年代最多冠軍歌曲嘅歌手：
** 男歌手：陳奕迅（13隻）
** 女歌手：謝安琪、王菀之（各14隻）
** 組合：RubberBand、Supper Moment（各6隻）
* 同年度冠軍歌曲禮拜數最多嘅歌手：
** 男歌手：陳奕迅（2010年，15禮拜）
** 女歌手：謝安琪（2014年，13禮拜）
** 組合：RubberBand（2018年，10禮拜）
* 最長CM共和榜冠軍禮拜數歌曲：獨家村（9禮拜，2014年）
* 上榜禮拜數最長歌曲：囍帖街（14禮拜，2008年）

## 二零一零年代百大選
Cool Music Forum喺2019年尾啟動「年代百大選」活動，透過論壇會員同被邀請嘅網上音樂專頁，進行多輪提名同投票，選出100隻歌同50張唱碟，作為2010年代香港樂壇嘅代表作。喺2020年4月陸續公佈結果。

* 擁有最多百大歌曲嘅歌手：謝安琪（5.5首：獨家村、你們的幸福、雞蛋與羔羊、家明、羅生門（與麥浚龍）、山林道）
* 最多候選歌曲嘅歌手：RubberBand、Supper Moment、方皓玟、王菀之、謝安琪（各5.5首）

## 參考

* CoolManMusic歌詞庫（已停用）
* Cool Music Forum 網站
* Cool Music Forum Facebook 專頁
* Cool Music Forum Instagram 專頁